Akademi Militer

Akadhèmi Militèr (èkotè' Akmil) arèya sakola'an pândhidhighân TNI Angkatan Darat sè bâḍâ è Kota Magelang, Jhâbâ Tengngâ, Indonèsia. Akadhèmi Militèr bâḍâ è dâlem struktur TNI AD sè aghâdhu dhi lalakon nyètak taruna/taruni Akmil sopajâ dhâddhi parwira TNI AD. 

Mako Akadhèmi Militèr bâḍâ è Jl. Gatot Subroto, Kota Magelang, Jhâbhâ Tengngâ.

 Kennângan 
Akadhèmi Militèr bâḍâ è Kota Magelang, Provinsi Jhâbhâ Tengngâ kalabân tèngghina 400 mèter è attas parmukaan tasè' bân hawanâ sejjhu' polana èlenglèngi bi' Ghonong Merapi, Ghonong Merbabu, Ghonong Sumbing, Ghonong Sundoro, bân Ghonong Tidar. Akmil nemmpatè tana sè loassa 654,4493 ha sè tamaso' Komplek Panca Arga, Ksatrian Akmil, Mess Sundoro, Mess Sumbing, Mess Merapi, Mess Dieng, Mess Kranggan, bân Kolam Renang Soekotjo.

Kennângngan-kennângngan lattè'anna bâḍâ è Gending, Pendem, Plempungan, Kaloran, Kopeng, bân Gringsing (Kabupatèn Batang).

 Satuân 
Rèsimèn Taruna

 Batalyon Taruna Tk. I/Remaja: Batalyon Taruna Tingkat Sèttong/Remajâ
 Batalyon Taruna Tk. II/Dewasa: Batalyon Taruna Tingkat Duwâ'/Dhibâsa
 Batalyon Taruna Tk. III/Madya: Batalyon Taruna Tingkat Tello'/Madya
 Batalyon Taruna Tk. IV/Wreda: Batalyon Taruna Tingkat Empa'/Wredha

 Kurikulum 
Pândhidhigan Politèknik Èlmu Militèr èjhâlânè è dâlem empa' taon. Èmolaè è taon 2011 werving taon 2007, sakabbhènna Taruna Akadhèmi TNI nuro'è pândhidhigan militèr bân pândhidhigan omom sè dârajhâtta pa-padâ bi' Diploma IV kalabân jhulughân Sarjana Sains Terapan Pertahanan (S.S.T.Han) sarta èpateros bi' mamarè program studi Strata-1 è Univèrsitas Jènderal Achmad Yani. Atoro' dâ' atoran Kemenristekdikti è taon 2013, jhulughân sè èbâghi dâddhi Sarjana Terapan Pertahanan (S.T.Han) bân è taon 2017 dhâddhi Sarjana Terapan Pertahanan (S.Tr.Han) sampè' sàttiya. Pândhidhigan è Akadhèmi Militèr èmolaè dâri Pândhidhigan Dâsar Integratif Kemitraan Tahap I Taruna/Taruni Akadhèmi TNI & Akadhèmi Kepolisian abit 3 bulân. Saamponna èpateros bi' Pândhidhigan Chandradimuka bhârângan Taruna AAL & AAU abit 9 bulân sabelunna para taruna ngallè dâ' akadhèmi dhibi'-dhibi'. Kannaèghân tingkat/pangkat èbâghi secara bâr-sâbhâr molaè dâri prajurit taruna sampè' sersan mayor satu taruna. Taruna/ taruni sè marè pândhidhiganna andi' ha' ngangghuy jhulughân Sarjana Terapan Pertahanan (S.Tr.Han) bân èlantik dhâddhi parwira TNI AD. Calon taruna Akmil arèya lulussan SMA otabâ MA (IPA bân IPS). Akadhèmi Militèr arèya pândhidhigan èkatan dhinas sè èbhâjâr bi' naghârâ bân anḍi' sapa-napa program studi Diploma IV sè èpasuai bi' korps sè bâḍâ è TNI Angkatan Darat, iyâ arèya:

 Tèknik Sipil Pertahanan (Akrèdhitas A)
 Tèknik Mèsin Pertahanan (Akrèdhitas A)
 Tèknik Èlèktro Pertahanan (Akrèdhitas A)
 Èlmu Manajèmèn Pertahanan (Akrèdhitas A)
 Èlmu Administrasi Pertahanan (Akrèdhitas A)"

 Sombher